title: Σύνδρομα Στάσης Σώματος σε Αθλητές Καλαθοσφαίρισης και Πετοσφαίρισης: Συστηματική Ανασκόπηση
title: Postural Syndromes in Basketball and Volleyball Athletes: a Systematic Review
titleType: AlternativeTitle
Creators: name: Ακερμανίδης, Θεολόγος
name: Καραμουζά, Παρασκευή
Publisher: name: Πανεπιστήμιο Δυτικής Αττικής
Year: 2023
Subjects: Posture
Kyphosis
Lordosis
Volleyball
Basketball

description: Εισαγωγή: Η παιδική και εφηβική ηλικία είναι περίοδοι στην ζωή του ανθρώπου που καταγράφονται πληθώρα σωματικών αλλαγών, λόγω των ορμονολογικών μεταβολών που υφίστανται. Υπάρχουν όμως και εξωτερικοί παράγοντες που μπορούν να επηρεάσουν την ανάπτυξη του σκελετού οδηγώντας στην διαμόρφωση συνδρόμων στάσης σώματος. Έχουν πραγματοποιηθεί αρκετές έρευνες που διερευνούν την ανάπτυξη των συνδρόμων στάσεων σε αθλητές ομαδικών αθλημάτων, καθώς η προπόνηση και τα πρότυπα στάσης που υιοθετούνται κατά την άθληση επηρεάζουν την σκελετική ωρίμανση και την μυική δύναμη. Η παρούσα συστηματική ανασκόπηση εστιάζει στην καλαθοσφαίριση και την πετοσφαίριση, διότι προσελκύουν νεαρές ηλικίες, απαιτούν χρήση των άνω άκρων πάνω από το επίπεδο της κεφαλής και εξειδικευμένη προπόνηση. Σκοπός: Η διερεύνηση της επίδρασης των αθλημάτων της πετοσφαίρισης και της καλαθοσφαίρισης στην ανάπτυξη συνδρόμων στάσης σε έφηβους αθλητές σε σύγκριση με συνομήλικους μη-αθλητές. Μέθοδος: Η αναζήτηση της βιβλιογραφίας, μελετών από το 2008 μέχρι και σήμερα, πραγματοποιήθηκε στις ηλεκτρονικές βάσεις δεδομένων Google Scholar και Scopus. Η αξιολόγηση της μεθοδολογικής ποιότητας πραγματοποιήθηκε μέσω της Ελληνικής Έκδοσης του National Institutes of Health (NIH) Εργαλείου Αξιολόγησης Μεθοδολογικής Ποιότητας Πληθυσμιακών και Συγχρονικών Μελετών Παρατήρησης (Quality Assessment Tool for Observational Cohort and Cross-Sectional Studies). Αποτελέσματα: Στην παρούσα πτυχιακή εργασία ερευνήθηκαν σε βάθος έξι έρευνες, οι οποίες χαρακτηρίστηκαν μέτριας μεθοδολογικής ποιότητας. Εξ’ αυτών οι τρείς συνέκριναν τα ανθρωπομετρικά χαρακτηριστικά και την στάση σώματος αθλητών καλαθοσφαίρισης με συνομήλικους μη-αθλητές, και οι άλλες τρείς συνέκριναν αντίστοιχες μεταβλητές αθλητών πετοσφαίρισης με συνομήλικους μη-αθλητές. Σε όλες τις προαναφερόμενες έρευνες ανευρέθηκαν στατιστικώς σημαντικά αποτελέσματα μεταξύ των αθλητών και των συνομήλικών τους, σε ό,τι αφορά το ύψος και την μάζα σώματος, την προβολή της κεφαλής, τη χρήση του επικρατούντος χεριού, την συμμετρία των ωμοπλατών, τη θωρακική κύφωση, την οσφυϊκή λόρδωση καθώς την κλίση/συστροφή της πυέλου. Συμπέρασμα: Συνοψίζοντας, στην παρούσα συστηματική ανασκόπηση ανευρέθησαν στατιστικά σημαντικές διαφορές στα ανθρωπομετρικά χαρακτηριστικά μεταξύ αθλητών καλαθοσφαίρισης, πετοσφαίρισης και μη-αθλητών, όπως και στη στάση σώματος. Φαίνεται ότι η αθλητική προπόνηση από μικρή ηλικία και η μεγάλη επιβάρυνση λόγω του αυξημένου προπονητικού όγκου, μπορεί να οδηγήσουν σε καταπόνηση του μυοσκελετικού συστήματος και κατ’ επέκταση να έχουν αρνητική επίδραση στην ανάπτυξη του σκελετού και του σώματος. Η υλοποίηση περισσότερων, πιο στοχευμένων μελετών θεωρείται απαραίτητη για την κατανόηση της επίδρασης των αθλημάτων της καλαθοσφαίρισης και της πετοσφαίρισης στην ανάπτυξη συνδρόμων στάσης σώματος. Λέξεις-Κλειδιά: posture, kyphosis, lordosis, volleyball, basketball